Við hjá Tengir erum byrjuð að skipuleggja næsta sumar og stefnum ótrauð á áframhaldandi uppbyggingu á Akureyri . Verkefni síðasta árs gengu hægar en vonir stóðu til , meðal annars vegna mikils umfangs verkefnanna , sem sum hver stækkuðu jafnt og þétt eftir því sem á þau leið . Því sitja enn eftir nokkrar fasteignir sem tilheyrðu verkefnalista ársins 2019 og eru þær í forgangi árið 2020 . Þá erum við að skoða stöður beiðna frá væntanlegum viðskiptavinum , en allir geta óskað eftir ljósleiðaratengingu hér á heimasíðunni með því að smella á GET ÉG TENGST hér fyrir ofan . Áhugi íbúa hefur mikil áhrif á það hvar við framkvæmum og því bendum við áhugasömum á að hafa endilega samband við okkur og lýsa yfir áhuga á tengingu - en skráning er ekki bindandi . Sölufulltrúar okkar hafa samband við alla húseigendur á þeim svæðum sem eru til skoðunar , bæði til að veita frekari upplýsingar um framkvæmdirnar og eins til að kanna áhuga íbúa . Í upphafi eru lagnaleiðir hannaðar með fyrirvara um breytingar , en verkstjórar á framkvæmdasviði Tengis auk rafvirkja frá Netkerfum , ákveða endanlega lagnaleið í samráði við íbúa áður en framkvæmdir hefjast .